Dalk die belaglikste naeltegniek ooit? | Maroela Media
(skermgreep uit die video)
Die Russiese skoonheidsalon Nail Sunny (met meer as 2 miljoen volgelinge op Instagram) staan bekend dat hy die jongste naelverftegnieke (en vreemde naelkuns) op sosiale media deel. In dié ontwerp word die punt van elke vinger omskep in 'n miniatuur-lipstiffie.
Die Moskouse skoonheidskenners het ook 'n tweede manikuur gelaai waar miniatuur-borseltjies aan die punte van die naels vasgemaak word.
Die idee agter dié naeltegnieke is dat jy jou grimering kan opkikker sonder om 'n sak vol produkte saam met jou te dra.
Die video verduidelik stap-vir-stap hoe om jou nael in 'n lipstiffie te verander: dit begin met swart naellak en goue puntjies. 'n Lipstiffie word dan in vierkantige blokkies gesny en met gom aan die model se naels vasgeplak. Die model demonstreer dan hoe sy lipstiffie sommer direk met haar nael kan aanwend.
Instagram-gebruikers het vinnig reageer op die lipstiffie-video en meeste het bevraagteken hoe die model aan enigiets anders gaan vat. "Sy gaan soos 'n hanswors lyk as sy wakker word – lipstiffie oral!" Ander het bevraagteken hoe higiënies só iets sou wees. "Alles goed en wel totdat sy badkamer toe moet gaan…" skryf 'n ander.
Lipstick ???? nails ❤️ or ???????? ?
MAC nails – ???? or ????????? Video by @edo_movs #nailsunnytutorial
Video: 'Stom monnike' sing Händel se Halleluja-koor
haha staan net vroeer op in die oggend of sit minder grimering op. Dus nou belaglik sal ek se, want hoe doen n vrou dan al haar werk in die huis, doen al hul take wat n vrou het om te doen. Dus tien teen een vir vroue wat mense het wat als vir hulle te doen. Sal beslis nie vir my werk nie dankie.
o my soul wat nog??????
Gee nuwe betekenis aan die woord 'naelskraap'! Voorwaar die simpelste idee wat ek nog dié jaar gelees het, om nie te praat van onprakties nie. Wat is volgende? Kunstande met ingeboude tandeborsels?